**ΤΙΤΛΟΣ ΕΙΣΗΓΗΣΗΣ:**

**O Διευθυντής Σχολικής Μονάδας ως ενθαρρυντής καινοτόμων δράσεων το παράδειγμα με θέμα: ''Περιβαλλοντική Αγωγή με τη χρήση διαδραστικού πίνακα -Το αειφόρο σχολείο''**

**Γεωργίτσης Νικόλαος,** *Εκπαιδευτικός ΠΕ70 (ΜEd),*

*Διευθυντής 21oυ Δ.Σ. Ιωαννίνων*

E-mail: ngeorgits@gmail.com

# **Περίληψη**

Στην παρούσα εισήγηση περιγράφεται ένα καινοτόμο πρόγραμμα περιβαλλοντικής αγωγής στην πρωτοβάθμια εκπαίδευση με την ενθάρρυνση του διευθυντή της σχολικής μονάδας. Στόχος είναι να περιγράψουμε τα στάδια εφαρμογής του εκπαιδευτικού προγράμματος με την χρήση διαδραστικού πίνακα, ώστε το σχολείο να μετασχηματιστεί σε αειφόρο χρησιμοποιώντας τεχνολογίες πληροφορικής και επικοινωνίας.

Με τη βοήθεια του κατάλληλα σχεδιασμένου πληροφοριακού συστήματος, το πρόγραμμα θα είναι ανοιχτό σε όλους τους μαθητές, γονείς/κηδεμόνες, εκπαιδευτικούς και αρμόδιους φορείς. Η δυνατότητα ενημέρωσης του προγράμματος και των δραστηριοτήτων που αυτό συνεπάγεται, θα τους ενθαρρύνει να αναλάβουν δράση για την προστασία της Γης. Η σχολική μονάδα, υπό την καθοδήγηση του διευθυντή ως κατεξοχήν εμπνευστή καινοτομιών, αλλά και του υπεύθυνου εκπαιδευτικού, θα αξιοποιήσει τις δυνατότητες που προσφέρει ο διαδραστικός πίνακας. Παράλληλα, καλλιεργούνται οι απαραίτητες ψυχοκινητικές δεξιότητες και στάσεις των μαθητών που θα τους βοηθήσουν στη διαδικασία λήψης αποφάσεων και στη διαµόρφωση κώδικα συµπεριφοράς γύρω από τα προβλήµατα, που αφορούν στην ποιότητα του περιβάλλοντος σε ατοµικό και στη συνέχεια σε οµαδικό/κοινωνικό επίπεδο. Το αποτέλεσμα αυτής της καινοτόμου δράσης θα είναι το άνοιγµα του σχολείου στην κοινωνία και τη ζωή.

**Λέξεις κλειδιά:** καινοτόμες δράσεις, περιβαλλοντική αγωγή, διαδραστικός πίνακας, αειφόρο σχολείο.